**Mansplaining** je engleska riječ, tvorenica, nastala spajanjem dvije riječi engleskog jezika: *man* (čovjek) i *splaining* (od *explaining*, objašnjavanje). To je pogrdan izraz koji označava „muškarca koji će nešto komentirati ili objašnjavati ženi na snishodljiv, samouvjeren, a često netočan ili pojednostavljen način".

*Mansplaining* je način na koji muškarac razgovara s nekim, uglavnom ženom, arogantno i "s visoka" govori o nečemu što mu je nepoznato, s pogrešnom pretpostavkom da on zna više o toj temi od osobe/žene s kojom razgovara.

Podrijetlo
----------

Termin je inspiriran esejom Rebecce Solnit *"Men Explain Things to Me: Facts Didn't Get in Their Way"* objavljenog 2008. godine. Iako Rebecca Solnit u svom eseju nije upotrijebila riječ *mansplaining* taj fenomen je opisala kao "nešto što svaka žena zna". U tom eseju opisala je svoje iskustvo s jedne zabave na kojoj je bila s prijateljem. Na toj zabavi joj je imućni, stariji domaćin, nakon što je saznao da je Solnit nedavno objavila knjigu o fotografu iz 19. stoljeća Eadweardu Muybridgeu, ispričao sve o vrlo važnoj knjizi o istom fotografu koja je upravo objavljena, ne znajući da govori baš o njezinoj knjizi. Prijatelj Rebecce Solnit morao je nekoliko puta prekinuti domaćina kako bi mu to objasnio. 

Esej *"Men Explain Things to Me: Facts Didn't Get in Their Way"* usredotočuje se na šutnju žena s idejom da muškarci naizgled vjeruju da, što god žena rekla, muškarac uvijek zna bolje. Taj će se fenomen tek kasnije nazvati *mansplaining*. U ovom eseju Solnit opisuje kako je utišavanje ženskih glasova kršenje ženske slobode i zapravo zlouporaba moći. Zbog nedostatka vjerodostojnosti ženskim glasovima u muškom umu, problemi poput nasilne smrti, zlostavljanja, uznemiravanja i silovanja često se zanemaruju. Na ovaj način, tvrdi Solnit, šutnja žena je opasan fenomen.

Iako se izvorno pojam *mansplaining* odnosio na pretpostavku da muškarac zna više od žene, termin se počeo koristiti u širem značenju označavajući tako način na koji se muškarac snishodljivo i "s visoka" obraća nekoj publici bez obzira na spol i dob. *New York Times je* riječ *mainsplaining* proglasio jednom od svojih "riječi godine". American Dialect Society nominiralo je *Mansplaining* za "najkreativniju" novu riječ 2012. godine.

Godine 2018. tijekom predavanja u Moe's Books u Berkeleyju u Kaliforniji, Solnit je rekla: "Lažno sam proglašena zaslužnom za nastajanje kovanice "*mansplaining"*. Bila je to riječ godine New York Timesa 2010. Nisam je zapravo ja skovala. Bila sam pomalo ambivalentna u vezi s tom riječi jer se čini malo više osuđujućom prema muškarcima nego što sam ja to ikada željela."

*"Mansplaining"* je iznjedrio paralelne konstrukcije kao što su *womansplaining*, *whitesplaining*, *rightsplaining*, *goysplaining*, and *Damonsplaining*.

Kritika
-------

S obzirom na rodnu specifičnost i negativnu konotaciju, Lesley Kinzel opisala je izraz *mansplaining* kao inherentno pristran, esencijalistički, odbacivački i s dvostrukim mjerilima.

U članku *Washington Posta* iz 2016. Cathy Young je napisala da je to samo jedan od brojnih pojmova koji koriste "muškarac" kao pogrdni prefiks, te da je ta konvencija dio "trenutnog ciklusa mizandrije ".

Meghan Daum u *članku iz Los Angeles Timesa* iz 2015. napisala je kako "Sugerirati da su muškarci kvalificiraniji za etiketiranje od žena nije samo seksistički, već gotovo isto tako bez sluha kao i kategoriziranje svega što muškarac kaže kao omalovažavanje muškaraca." I sama je Solnit 2014. rekla da sumnja u to: "Čini mi se da sam pomalo opterećena idejom da su muškarci inherentno manjkavi na ovaj način, umjesto da neki muškarci objašnjavaju stvari koje ne bi trebali i ne čuju stvari koje bi trebali". Kako je riječ postajala sve popularnija, nekoliko se komentatora žalilo da je zlouporaba razrijedila njezino izvorno značenje.

Joshua Sealy-Harrington i Tom McLaughlin napisali su u novinama *The Globe and Mail* da se taj izraz koristio kao *ad hominem* za utišavanje rasprave.

Vanjske poveznice
-----------------

* Rebecca Solnit, Muškarci mi objašnjavaju stvari; Činjenice im nisu stale na put, 13. travnja 2008
* Lara Rutherford-Morrison (Užurbanost), 6 suptilnih oblika mansplaininga s kojima se žene susreću svaki dan, 19. siječnja 2016.

Izvori
------

1. ↑  „Mansplaining" (en). *Wikipedia*. 2021-09-24.
2. ↑  Mansplaining (en).
3. ↑  „Men Explain Things to Me" (en). *Wikipedia*. 2021-09-14.
4. ↑  Sifton, Sam; Barrett, Grant (18. prosinca 2010.). „The Words of the Year". *The New York Times*.
5. ↑  American Dialect Society 2012 Words of the Year. americandialect.org (4. siječnja 2013.).
6. ↑  Solnit did not coin the term ‘mansplaining’ *Financial Times*
7. ↑  Zimmer, Benjamin; Carson, Charles C. (2013). „Among The New Words". *American Speech* **88** (2): 196–214. DOI:10.1215/00031283-2346771. (potrebna pretplata)
8. ↑  Marcus, Marcus (30. ožujka 2015.). „The Art of Goysplaining". *The Forward*.
9. ↑  „'Damonsplaining': Matt Damon accused of insensitivity". BBC News. 16. rujna 2015..
10. ↑  Moyer, Justin Wm. (29. rujna 2015.). „Matt Damon has more 'Damonsplaining' to do — this time about alleged anti-gay comments". *The Washington Post*.
11. ↑  Kinzel, Lesley (16. kolovoza 2012.). „Why You'll Never Hear Me Use the Term 'Mansplain'". *XoJane*. Arhivirano iz originala na datum 13. lipnja 2018.. Pristupljeno 22. kolovoza 2013.
12. ↑  Young, Cathy (30. lipnja 2016.). „Feminists treat men badly. It's bad for feminism". *The Washington Post*. »Whatever the reasons for the current cycle of misandry — yes, that’s a word, derided but also adopted for ironic use by many feminists — its existence is quite real. Consider, for example, the number of neologisms that use "man" as a derogatory prefix and that have entered everyday media language: "mansplaining," "manspreading" and "manterrupting."«
13. ↑  Daum, Meghan. Mansplaining? Windbags come in both genders.
14. ↑  Solnit, Rebecca (2014). *Men Explain Things to Me*, Chicago: Haymarket Books.
15. ↑  Hart, Benjamin (20. listopada 2014.). „RIP "mansplaining": How the Internet killed one of our most useful words". *Salon*. Pristupljeno 30. listopada 2014.
16. ↑  McLaughlin, Tom; Sealy-Harrington, Joshua (15. travnja 2014.). „Arguments should not be silenced because of their author's race or sex". *The Globe and Mail*.